Soeginina pank asub Atla poolsaare läänerannal, Vilsandi Rahvuspargi territooriumil. Panga pikkus on u. 500 m, maksimaalne kõrgus ja geoloogilist läbilõiget on 3,6 m. Panga jalamil on tavalisteks kivististeks väheldased stromatoliidid - peenkihilise ehitusega bakterite elutegevusel tekkinud moodustised. Kõrgemal on panga kivim kavernoosne tigude, ostrakoodide jt. organismide jäänuste väljaleostumise tõttu. Iseloomuliku, kerajatest onkoliitidest põhjustatud struktuuri pärast kutsutakse seda kivimit "sibulpaeks".